25 गांव खाली होंगे, ग्रामीण भी सहमत, बनेगा टाइगर रिजर्व फारेस्ट
भास्कर संवाददाता | बैकुंठपुर
कोरिया के गुरुघासीदास नेशनल पार्क और सरगुजा के तमोर पिंगला को मिलाकर टाइगर रिजर्व फारेस्ट बनाने की सभी प्रारंभिक तैयारियां पूरी कर ली गई हैं। यह फारेस्ट रिजर्व 2 लाख 30 हजार हेक्टेयर क्षेत्रफल में बनाया जाएगा। इसके लिए प्रस्ताव बनाकर कंेद्र सरकार को भेजा जा रहा है। इन दोनों रिजर्व के लिए उन 25 गांवों को खाली कराया जाएगा जो हर साल हाथियों की चपेट में आ जाते हंै। इस पर ग्रामीणों ने भी सहमति दे दी है। उम्मीद की जा रही है कि इसके बाद जानमाल की हानि पर तो विराम लगेगा ही जंगल में रहने वाले जानवर भी सुरक्षित रहेंगे।
बहुत जल्द ही यह पार्क टाइगर रिजर्व के रूप मंे तैयार होगा, इसके लिए प्रक्रिया पूरी हो गई है
बहुत जल्द ही यह पार्क टाइगर रिजर्व के रूप मंे तैयार होगा। इसके लिए हर तरह की प्रक्रिया पूरी कर ली गई है, बहुत जल्द केन्द्र सरकार द्वारा इसे टाइगर रिजर्व घोषित किया जाएगा। इससे हाथियों और मानव के बीच का संघर्ष खत्म हो जाएगा। केके बिसेन, वन संरक्षक वन्य प्राणी एवं फील्ड डायरेक्टर एलीफेंट रिजर्व
पार्क क्षेत्र में शेर शेरनी के अलावा तेंदुआ, चीतल, सांभर, कुटरी, चैरसिंगा, नीलगाय, गौर, जंगली सुअर, चिंकारा, माउस डियर, भालू, जंगली बिल्ली, सियार, लोमडी, पैंगोलिन, स्याही, पाम सिवेट, छोटा सिवेट, बुश रेट, काले बंदर, लाल बंदर, जंगली गिल्हरी, के अलावा दुर्लभ उदबिलाव, कवर बिज्जू, ट्री शिओ भी यहां मौजूद हैं। इसके अलावा हर साल रामगढ़ होते सोनहत,फुलपुर से जंगली हाथियों का झुंड सलवा और सरईगहना तक घूमता है। यह मार्ग एलिफेंट काॅरिडोर बन गया है।
हाल ही शेर के पंजों के निशान क्षेत्र में मिले
26 प्रकार के जीव जन्तु हैं इलाके में
जिले में स्थित गुरू घासीदास राष्ट्रीय उद्यान में दुर्लभ वन्य जीवों के लिए अब सबसे सुरक्षित आरामगाह बनने के लिए तैयार है। अभी तक यहां स्थित 25 गांव के ग्रामीणों ने स्वयं यहां से हटने के लिए न सिर्फ तैयार है बल्कि सभी ने एक राय से जगह भी तलाश कर ली। इसके लिए ग्रामीणों ने कोटाडोल और जनकपुर के बीच जगह का चयन कर लिया है, जिसे विभागीय अधिकारियों ने भी सहमति प्रदान कर दी है।
ग्रामीणों ने अपने लिए तलाशी जगह
वन संरक्षक वन्य प्राणी एवं फील्ड डायरेक्टर एलीफेंट रिजर्व केके बिसेन ने बताया कि टाइगर का मूवमेंट जिले में है। शेर के पंजे के निशान के इन्वेस्टिगेशन से यह पता चला है। कितने शेर हैं यह बता पाना मुश्किल है क्योंकि शेर रोमिंग सीजन में करीब 10 किमी और ब्रीडिंग सीजन में 4 से 5 किमी रन करता है।
रोमिंग में 10 और ब्रीडिंग सीजन में 4 से 5 किलोमीटर रन करता है शेर
कोरिया जिले में स्थित गुरूघासीदास राष्ट्रीय उद्यान के रामगढ़ परिक्षेत्र स्थित जमशोद नाला, पार्क के चुलादर बीट के कर्मचारी शेर के पंजे के निशान लेने मंें जुटे हैं। बताया गया है कि 25 फरवरी 17 की बरकुंड मोहाढा के पास धारीदार शेर का मूवमेंट यहां पर ट्रेस किया गया है।
शेर का मूवमेंट ट्रेस
hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva kas_Deva